អង្គការ​ឃ្លាំមើល​សិទ្ធិ​មនុស្ស​របស់​អាមេរិក​ស្នើ​ឱ្យ​កម្ពុជា​ដកចេញ​អនុក្រឹត្យ​ច្រកទ្វារ​អ៊ីនធឺណិត​ជាតិ 
ស្រប​ពេល​ដូចគ្នា​នេះ​ដែរ លោក​ Phil Robertson បាន​អំពាវនាវ​រដ្ឋាភិបាល​​និង​ក្រុមហ៊ុន​នានា ដែល​មាន​ការ​ព្រួយបារម្ភ​ពី​លទ្ធិប្រជាធិបតេយ្យ​នៅ​កម្ពុជា​ ឱ្យ​ប្រកាន់​ជំហរ​ប្រឆាំង​នឹង​អនុក្រឹត្យ​ស្តី​ពី​ច្រកទ្វារ​អ៊ីនធឺណិត​ជាតិ​​នៅ​កម្ពុជា​ផង​ដែរ។
ភ្នំពេញ — អង្គការឃ្លាំមើលសិទ្ធិមនុស្ស Human Rights Watch ដែលមានទីស្នាក់ការកណ្តាលនៅសហរដ្ឋអាមេរិកទទូចសាជាថ្មីឱ្យរដ្ឋាភិបាលកម្ពុជាលុបចោលអនុក្រឹត្យស្តីពីច្រកទ្វារអ៊ីនធឺណិតជាតិ ដែលពួកគេថា បំពានសិទ្ធិមនុស្សធ្ងន់ធ្ងរ។ ដែលមានការចូលរួមពីអង្គការទទួលបន្ទុកផ្នែកសិទ្ធិមនុស្សចំនួន ៣២ ស្ថាប័ន ចេញផ្សាយនៅថ្ងៃចន្ទនេះ។ នាយករងនៃអង្គការឃ្លាំមើលសិទ្ធិមនុស្សប្រចាំតំបន់អាស៊ីលោក Phil Robertson បានថ្លែងជាភាសាអង់គ្លេស និងត្រូវបានប្រែសម្រួលជាភាសាខ្មែរថា៖ «ផែនការរបស់រដ្ឋាភិបាលកម្ពុជាដើម្បីរឹតត្បិតការបញ្ចេញមតិដោយសេរីនៅលើប្រព័ន្ធអ៊ីនធឺណិត និងសិទ្ធិឯកជនភាព តាមរយៈការដាក់ចេញនូវអនុក្រឹត្យស្តីពីច្រកទ្វារអ៊ីនធឺណិតដ៏ទូលំទូលាយ គឺអាចឃើញយ៉ាង ច្បាស់ និងត្រូវមានការរារាំងអនុក្រឹត្យជាដាច់ខាត»។ លោកបានបន្តថា៖ «លោកនាយករដ្ឋមន្ត្រី ហ៊ុន សែន បង្ហាញការមិនទ្រាំទ្រចំពោះការរិះគន់ពីសាធារណមតិណាមួយ តាមរយៈការបញ្ជាឱ្យមនុស្សក្រោមឱវាទរបស់លោកតាមដានការបង្ហោះ និងការបញ្ចេញមតិផ្សេងៗដែលមានចរិតលក្ខណៈរិះគន់នៅតាមបណ្តាញសង្គមហ្វេសប៊ុក។ ហើយជាការពិត គឺលោក [ហ៊ុន សែន] ហត់នឿយនឹងការបង្រ្កាបតាមករណីដោយឡែកៗ ដូច្នេះលោកបានសម្រេចគ្រប់គ្រងលើប្រព័ន្ធ [អ៊ីនធឺណិត] ទាំងមូលតែម្តង»។ ស្របពេលដូចគ្នានេះដែរ លោក Phil Robertson បានអំពាវនាវរដ្ឋាភិបាលនិងក្រុមហ៊ុននានា ដែលមានការព្រួយបារម្ភពីលទ្ធិប្រជាធិបតេយ្យនៅកម្ពុជា ឱ្យប្រកាន់ជំហរប្រឆាំងនឹងអនុក្រឹត្យស្តីពីច្រកទ្វារអ៊ីនធឺណិតជាតិនៅកម្ពុជាផងដែរ។ អ្នកនាំពាក្យក្រសួងយុត្តិធម៌លោក ជិន ម៉ាលីន បាននិយាយថា អង្គការឃ្លាំមើលសិទ្ធិមនុស្សមានទំនោរក្នុងការបន្ទុចបង្អាក់រដ្ឋាភិបាលកម្ពុជា ទាំងមិនទាន់យល់ច្បាស់ពីខ្លឹមសាររបស់អនុក្រឹត្យស្តីពីច្រកទ្វារអ៊ីនធឺណិតជាតិនេះនៅឡើយ។ លោកក៏បានបញ្ជាក់សាជាថ្មីថា គោលបំណងនៃការបង្កើតអនុក្រឹត្យនេះ គឺដើម្បីការពារសុវត្ថិភាព សន្តិសុខ និងទប់ស្កាត់បទល្មើសតាមប្រព័ន្ធអ៊ីនធឺណិត ក៏ដូចជា គ្រប់គ្រងនិងកៀរគរចំណូលជាតិ តែប៉ុណ្ណោះ។ គួរបញ្ជាក់ថា អនុក្រឹត្យស្តីពីច្រកទ្វារអ៊ីនធឺណិតជាតិ។ ចាប់តាំងពីការដាក់ចេញនូវអនុក្រឹត្យនេះមក អង្គការក្រៅរដ្ឋាភិបាលនានាដែលធ្វើការក្នុងវិស័យសិទ្ធិមនុស្ស អង្គការគាំពារផ្នែកបណ្តាញផ្សព្វផ្សាយព័ត៌មានក្រុមហ៊ុនផ្គត់ផ្គង់សេវាកម្មអ៊ីនធឺណិត អ្នកតាមដានសង្គម និងអ្នកប្រើប្រាស់អ៊ីនធឺណិតមួយចំនួនបានបង្ហាញមន្ទិលនិងក្តីកង្វល់ផ្សេងៗ ពាក់ព័ន្ធនឹងប្រសិទ្ធភាពនិងវិសាលភាពនៃការអនុវត្តអនុក្រឹត្យនេះ៕